FAIDA NA MADHARA YA TEKNOLOJIA KATIKA SHULE ZA SEKONDARI
Teknolojia imeleta faida kemkem katika nchi yetu ambapo imeweza kutusaidia sana katika sekta ya elimu haswa katika shule za upili. Shule za sekondari zimeimarika katika mambo ya kiteknolojia na kufanya usomaji wanafunzi kuwa rahisi sana. Kuibuka kwa 
machine kama tarakilishi imefanya ufundishaji kwa walimu kuwa rahisi, kwani hawapati tena dhiki za kutafuta vitabu tofauti tofauti ili kupata maelezo ya masomo na  na kisha kufundisha. Bali sasa hivi maelezo yote yanaweza kupatikana katika tarakilishi ya mwalimu na kuwa rahisi kwake kufundisha.

Teknolojia hio hio imetuletea madhara kwani katika ufundishaji wa walimu na tarakilishi, 
inawafanya walimu wengi kuwa wavivu na kukosa kujishuhulisha kutafuta maelezo ya masomo kwenye vitabu na mwisho mwalimu huyo anaweza kutoa maelezo yaliyo koseka au pia kutoa maelezo machache. Mwalimu atakuwa anazingatia maelezo yale yaliyo katika tarakilishi tu bila kufafanua maelezo mengine. 

Teknolojia ya kisasa pia imetuletea machine ya kuchapisha ambapo zimeweza kusaidia pakubwa shuleni. Machine hizi zimefanya kazi kuwa rahisi kwani walimu wameweza kuchapisha mitihani ya wanafunzi wao muda wowote. Na si mtihani tu bali hata makaratasi na ata vyeti muhimu vinavyofaa kutumika shuleni humo. Wanafunzi wa sekondari huwa ni wa kufanya mitihani kwa wingi kwa hivyo basi imekuwa rahisi kwao kwani hawahitaji tena kununua mitihani kutoka nje ya shule. Kwani sasa hivi mitihani inaweza kupitikana humo humo shuleni bila ata kugharamia. 
Vile vile imetuletea maafa mengi kwa kutuharibia wanafunzi kwani unaeza pata wanafunzi wakijaribu kuiba mtihani na kwenda kuchapisha nje ya shule na kisha kuudurusu ndio ata mtihani huo ukiletwa awe ashaudurusu na anaweza kupita na kufaulu vizuri ambapo hawajui kuwa wanajipotosha sana. Wanafunzi wa karne ya sasa wameharibiwa na teknolojia yetu mpya. 

Teknolojia imetuletea rununu inajulikana sana kama simu ya mkononi. Katika shule za sekondari walimu na hata wanafunzi katika baadhi ya shule humiliki rununu zao wenyewe. Wanafunzi hao huruhusiwa kuja na rununu shuleni ili kuwasaidia wao kwani masomo mengi ya kisasa yanasomeka mtandaoni sana sana kujulikana kama 'online classes’. Masomo haya yamenufaisha wengi na kufanya masomo kuwa rahisi kwa watu wengi sana. Kwani mwanafunzi anaweza kusoma wakati wowote na huhifadhi mambo mengi mno ambapo mwanafunzi huyo anaweza kujisomea baadaye akiwa peke yake.

Lakini rununu hizo hizo zinazotumika na wanafunzi zimeleta madhara yake. Rununu hizo 
Zimefanya wanafunzi wa kisasa kuwa wavivu mno kutotaka kujishuhulisha na kufikiria wala kujisomea zaidi katika vitabu vyao. Wanafunzi wengine hutumia rununu hizo kwa mambo yasiyohusiana na masomo kabisa na kufanya wanafunzi hao kupotoka na kufikiria uovu tu.

Teknolojia imetuwezesha kuwa hata na televisheni katika shule za sekondari hususan shule za mabweni. Hii huwasaidia kuweza kuangalia habari na kujua nchi yetu inavyoendelea katika sekta mbalimbali kama sekta ya afya, ukulima, maji na kadhalika. Hii huwasaidia wanafunzi kwani mitihani mingi huletwa kutokana na mambo yanayoendelea nchini haswa katika somo la Kiingereza na Kiswahili hivyo basi huwa rahisi kwao kuelewa na kuweza kuyajibu maswali yanavyotakikana tena kwa majibu mwafaka. Kwa sababu tayari wanajua kinacho ongelelewa ni nini.

Question: Walimu wanatumia mashini kuchapisha mitihani lini
Answer: muda wowote